Datum: 12.3.2018

Spoštovani,

posredujemo vam odgovor na vprašanje gospodarskega subjekta za javno naročilo št. SNAGA-1/18 Dobava kemikalij za čistilno napravo in mehansko - biološko obdelavo odpadkov v RCERO LJUBLJANA, ki smo ga prejeli preko Portala javnih naročil.

VPRAŠANJE:

Pozdravljeni, prosimo obrazložitev glede referenc. Navajate: Reference mora potrditi posamezni kupec kemikalij. Potrditev referenc je potrebno pridobiti za dvanajst (12) mesečno obdobje dobav končnim kupcem v preteklih šestintridesetih (36) mesecih pred datumom, določenim za predložitev ponudb. Ponudnik obrazec, ki ga izpolnijo in potrdijo posamezni kupci kemikalij (izdajatelji referenc), razmnoži v potrebnem številu.

To pomeni, da je ponudnik moral dobaviti v določenem obdobju 12 mesecev celotno količino samo enemu kupcu ali večjemu številu kupcu. Primer: žveplena kislina 70%, količina 120.000 kg. Naročnik mora dobiti potrjeno referenco za določeno obdobje samo kupca X ali sta lahko kupca X in Y ali tudi več za skupno količino 120.000 kg.

ODGOVOR:

Ponudnik lahko za posamezno količino kemikalij predloži več različnih referenc, potrjenih s strani različnih naročnikov (kupcev kemikalij), pri čemer se morajo vse priložene reference nanašati na enako dvanajst (12) mesečno obdobje dobav končnim kupcem v preteklih šestintridesetih (36) mesecih pred datumom, določenim za predložitev ponudb.

Ponudniki morajo pri pripravi ponudbe upoštevati odgovor na vprašanje z dne 12.3.2018, ki je bil objavljen na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila